Det skriver nordjyske.dk. Nordjyllands Politi oplyser, at man har vurderet, at der ikke er baggrund for at indlede en straffesag mod de russiske spillere, der onsdag  overfaldt Tromsø IL-spillere med slag og spark - motivet var, at russerne fra Khimki FC syntes, at dommeren dømte til fordel for nordmændene. - Men der er ikke skader på de norske drenge - og så er samtidig heller ikke den letteste sag i verden at skulle føre en straffesag mod 16-årige drenge fra Rusland, så vi har besluttet ikke at foretage os yderligere, siger vicepolitikommissær ved Nordjyllands Politi i Hjørring Peter Skovbak Pedersen til nordjyske.dk.

Opsummering:
Politiet vil ikke indlede en straffesag mod de russiske spillere, der onsdag overfaldt norske spillere under Dana Cup.